open-index/open-wikipedia-markdown huggingface dataset:
Erik Stai

**Erik Stai** (født 29. november 1915, død 4. mars 2004) var en norsk høydehopper. 

Stai kom på fjerdeplass ved EM  i 1938 med et hopp på 1,90 meter. Han deltok aldri i Olympiske leker. Han ble norsk mester i 1938 og 1939, men karrieren hans ble avbrutt av andre verdenskrig. 

Det beste resultat var et hopp over 2,00 meter, som han oppnådde i september 1940 på Bislett stadion.

## Referanser
RS 38 «Biskop Hvoslef»

**RS «Biskop Hvoslef»** (RS 38) er en tidligere redningsskøyte.

Skøyta ble bygd for Redningsselskapet av Br. Løvfald i Hardanger i 1932, og satt i tjeneste i 1933. Den er 16,85 meter lang og har en dekksbredde på 5,24 meter.

Dette var den første av i alt fjorten skøyter designet av Bjarne Aas, og den var også den første motoriserte redningsskøyta i redningsselskapets historie.

## Navnet
Fartøyet ble finansiert av kaptein Hvoslef og frue, og fikk sitt navn etter kapteinens far, biskop Waldemar Hvoslef (1825–1906).

## Aktiv tjeneste 1933–1969
«Biskop Hvoslef» var i tjeneste som redningsskøyte frem til 1969. I årene 1933–1969 berget båt og mannskap 49 personer fra drukningsdøden. Ni fartøyer ble reddet fra totalforlis, og skøyta bistod i alt 2&nbsp;000 fartøy mens den var i aktiv tjeneste. Dessuten hjalp «Biskop Hvoslef» til under evakueringen av Finnmark på slutten av andre verdenskrig.

Skøyta ble bygget om flere ganger mens den var i Redningsselskapet. Blant annet ble det skiftet motor i 1955, og da fikk skøyta også nytt rorhus og ny bestikklugar. På 1980-tallet ble taket i aktre salong hevet, og båten ble utstyrt med bermudarigg.

## Veteranskøyte
I 1992 ble «Biskop Hvoslef» kjøpt av Balsfjord bygdemuseum. Senere ble den pensjonerte redningsskøyta overtatt av en stiftelse. Fra 1992 stod skøyta også på Riksantikvarens liste over verneverdige fartøyer, men vernestatusen ble opphevet da skøyta skiftet eier i 2013.

## Referanser


## Eksterne lenker
* .
Valdres tingrett

**Valdres tingrett** var en førsteinstansdomstol under Eidsivating lagdømme, nå overført til Vestre Innlandet tingrett. 

Tingretten lå på Fagernes i Innlandet og dekket kommunene Etnedal, Nord-Aurdal, Sør-Aurdal, Vang, Vestre Slidre og Øystre Slidre. Domstolen besto av sorenskriver Pål Prestesæter og én dommerfullmektig.

## Se også
* Tingrett

## Eksterne lenker
* Valdres tingrett
Barney McKenna

**Bernard Noël «Barney» McKenna** (født 16. desember 1939 i Donnycarney, Dublin, død 5. april 2012 i Dublin) var en irsk tenorbanjoist. Han var kjent fra gruppen The Dubliners som har sitt hjemsted i nettopp Dublin. Hans karriere som banjoist startet i barndommen da han ville lære seg å spille et instrument. Han hadde ikke råd til noen mandolin som han helst ville spille, men kjøpte seg en billig tenorbanjo som ble starten for det hele. Etterhvert lærte han seg også å spille mandolin og irsk melodeon. Han ble kjent fra både "The Chieftains" og "The Dubliners" der han spiller nettopp tenorbanjo. I dag regnes han som, om ikke verdens, Irlands beste tenorbanjoist. I "The Dubliners" har han også blitt kjent for sin særegne vokal under sangene "South Australia" og "I Wish I Had Someone to Love Me".

## Hør og se
* www.barneymckenna.net 
* Banjo Medley
* Vokal - South Australia

## Referanser


## Eksterne lenker
* 
* 
*
Øvre Romerike tingrett

**Øvre Romerike tingrett** var en førsteinstansdomstol under Eidsivating lagdømme, nå overført til Romerike og Glåmdal tingrett. Tingretten lå på Eidsvoll i Akershus og dekket kommunene Eidsvoll, Ullensaker, Nannestad, Hurdal og Nes. Domstolen besto per 31. desember 2018 av sorenskriver Odd Magne Gjerde, fem dommere og fire dommerfullmektiger, en administrasjonssjef og åtte saksbehandlere.

24. juni 2019 ble forslag om sammenslåing av Nedre Romerike tingrett og Øvre Romerike tingrett sendt på høring. Domstolen ble i februar 2020 vedtatt sammenslått med Nedre Romerike tingrett til Romerike tingrett.

## Referanser
Tenorbanjo

**En tenor-banjo** er et strengeinstrument med fire strenger. Det har henholdsvis 17 og 19 bånd. Tenorbanjoen gjorde sitt inntog på begynnelsen av 1900-tallet og har fortsatt ikke "gått av moten" i flere sjangere som jazz, dixieland-jazz og irsk folkemusikk.

## Stemming
Tenorbanjoen er stemt i:

*CGda (Normal – C)
*DGBe (Chicago-tuning)
*DGdg (G)
*Gdae'

## Kjente tenorbanjoister
*Barney McKenna
*Harry Reser
*Roy Smeck
Drammen Glassverk

**Drammen Glassverk** var en bedrift for framstilling av glass som startet i 1872 og ble nedlagt i 1977. Isolerglass ble produsert under navn Drammens Glass AS frem til 1989. Verket lå på Tangen i Drammen.

Drammen Glassverk var eid av Interessentskapet Hurdal, Biri og Hadeland Glasværker og som i 1898 ble til AS Christiania Glasmagasin. Produksjonen av vindusglass, flasker og annet bruksglass var i 1895 overflyttet fra Hurdal Verk til Drammen Glassverk. Fra 1890-tallet var fabrikken den eneste som laget vindusglass i Norge, og i 1928 tok de til å maskinprodusere disse med et Fourcaultanlegg. I 1959 gikk verket over til elektrisk smelting som ett av få glassverk i verden. På 1960-tallet kom det franske eiere inn men bedriften ble utkonkurrert på 1970-tallet.

Virksomheten ved glassverket førte snart til oppretting av en fastskole i nærheten, deretter Drammen glassverks musikkorps i 1909 og Glassverket Idrettsforening i 1919. Både musikkorpset og idrettsforeningen består fortsatt.

Tomten til glassverket ble i etterkant av konkursen brukt til forskjellig småindustri under navnet Glassverket industrisenter, i dag (2021) er området i ferd med å konverteres til boligområde.

## Referanser
Nord-Østerdal tingrett

**Nord-Østerdal tingrett** var en førsteinstansdomstol (tingrett) under Eidsivating lagdømme. Tingretten lå i Tynset i Innlandet og dekket kommunene Alvdal, Engerdal, Folldal, Os, Rendalen, Stor-Elvdal, Tolga og Tynset. Nord-Østerdal tingrett var samlokalisert med Nord-Østerdal jordskifterett på Tynset. 

Tingretten ble opprettet i 1837 da Østerdalen sorenskriveri ble delt i to, dette og Sør-Østerdal tingrett. I forbindelse med domstolreformen i 2021 ble Nord-Østerdal tingrett slått sammen med Sør-Østerdal tingrett og Hedmarken tingrett til den nye domstolen Østre Innlandet tingrett som i 2025 skiftet navn til Hedmarken og Østerdal tingrett.

Domstolen bestod ved avviklingen av sorenskriver Jens Morten Nesseth,  dommerfullmektig og tre sakbehandlere.

## Eksterne lenker
* Nord-Østerdal tingrett
* Arkivkatalogen for Nord-Østerdal sorenskriveri. Statsarkivet i Hamar.
Sør-Østerdal prosti

**Sør-Østerdal	prosti**, inntil 1922 benevnt **Søndre Østerdal prosti**, er et prosti i Hamar bispedømme, hvor prosten har sete på Elverum.

## Historikk
Prostiet ble opprettet ved kgl.res. av 30. november 1867, ved delingen av Østerdalen prosti i Søndre og Nordre Østerdalen prostier, gjeldende fra 1. januar 1868.

## Sogn i Sør-Østerdal prosti
						
*I Åmot kommune				
**Åmot sogn
**Nordre Osen sogn
**Deset sogn
*I Elverum kommune
**Sørskogbygda sogn
**Elverum sogn
**Herne sogn
**Nordskogbygda sogn
**Heradsbygd sogn
*I Trysil kommune
**Trysil sogn
**Søre Osen sogn
**Tørberget sogn
**Nordre Trysil sogn
**Plassen sogn
**Østby sogn
**Ljørdalen sogn
*I Engerdal kommune
**Engerdal sogn
**Søre Elvdal sogn
**Drevsjø sogn
**Sømådal sogn
**Elgå sogn
*I Stor-Elvdal kommune
**Stor-Elvdal sogn
**Strand sogn
**Sollia sogn
**Atneosen sogn
**Evenstad sogn

## Prestegjeld
Ved opprettelsen 1. januar 1868 bestod prostiet av følgende prestegjeld *(med senere endringer)*:
* Aasnes *(overført til [[Solør prosti]] 1. september 1921)*
* Vaaler *(overført til [[Solør prosti]] 1. september 1921)*
* Elverum
* Trysil
* Aamodt
** Stor-Elvdal *(eget sognekall 1. januar 1873)*
* Engerdal *(utskilt fra [[Rendalen prestegjeld|Rendalen]] 1. januar 1911)*

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser


## Eksterne lenker
*Prostiet på kirken.no
Garden City (Kansas)

**Garden City** er en by i Finney County i Kansas. Ifølge folketellingen i 2000 var det 28&nbsp;451 personer som bodde i byen. Byen er også fylkessete for Finney County og huser også Garden City Community College. Lee Richardson Zoo ligger også i byen. Dette er den største zoologiske have i vestre Kansas. 
Byen er også beskrevet i Truman Capotes *[[In Cold Blood (bok)|In Cold Blood]]* og som fylkessete, var lokasjonen for mordrettssaken. Byen skryter av at den har over 60 restauranter og rundt 40 kirker.

## Referanser


## Eksterne lenker
*
Helldalisen

** Helldalisen ** er et fjell, eller egentlig en isbre opp mot toppen av fjellet på grensa mellom Steigen og Sørfold kommuner i Nordland. Toppen har ei høyde på  meter over havet, og har ikke noe annet navn enn breen.

Fjellets primærfaktor er blant de 30 høyeste i Skandinavia.

## Se også
*Liste over fjell i Skandinavia

## Fotnoter



## Referanser
RS 39 «Erik Farup»

**RS «Erik Farup»** (RS 39) er en tidligere redningsskøyte bygd for redningsselskapet av K. Christensen & Co. i Risør i 1933. Dette var den andre av i alt fjorten skøyter designet av Bjarne Aas.

«Erik Farup» var den første redningsskøyta som fikk elektrisk lys installert.

Frem til 1970 var «Erik Farup» i tjeneste som redningsskøyte og berget 25 personer fra «den visse død», seks fartøy fra totalforlis og gitt assistanse til totalt 1211 fartøy.

## Eksterne lenker
* Bilde av «Erik Farup» sammen med redningsskøyta «Idun».
Harry Reser

**Harry F. Reser** (født 17. januar 1896 i Piqua i Ohio, død 27. september 1965) var en amerikansk banjoist kjent for sine raske soloer både på tenor- og plectrum-banjo.

Hans karrière som artist var hovedsakelig på 1920- og 1930-tallet (kort comeback på begynnelsen av 1960-tallet), men han ble senere kjent for å skrive flere instruksjonsbøker til banjo, ukulele og gitar.

## Referanser


## Eksterne lenker
* 
*
Intramolekylær binding

**Intramolekylær binding** er kjemisk binding som virker mellom atomer i en kjemisk forbindelse.  Dersom slike bindinger blir brutt, og andre blir danna med de samme atomene, blir en ny isomer dannet. En ny forbindelse blir danna når bindinger blir brutt og dannet slik at atom blir fjerna, skifta ut eller lagt til.  

Intramolekylære bindinger er ofte **sterke bindinger**, men i store molekyl kan en ha intramolekylære hydrogenbindinger. De ulike typene sterk binding er metallbinding, ionebinding og kovalent binding (elektronparbinding).

## Se også
*Intermolekylær binding
Solør prosti

**Solør prosti	** var et tjenestedistrikt i Hamar bispedømme i Den norske kirke som omfattet menighetene i den sydøstlige del av Hedmark fylke. Prosten hadde sete på Flisa i Åsnes kommune.

## Historikk
Soløya profastdøme var et prosti i katolsk tid.

Ved kgl. res. av 30. september 1921 ble det foretatt en omfattende omregulering av prostiene i Hamar bispedømme, herunder opprettelsen av *Solør prosti*. Prostiet ble i 2013 slått sammen med Vinger og Odal prosti til Solør, Vinger og Odal prosti.

## Sogn i Solør prosti
						
* I Åsnes kommune				
**Åsnes sogn
**Gjesåsen sogn	
**Åsnes Finnskog sogn
**Hof sogn
**Arneberg sogn
**Hof Finnskog sogn
*I Grue kommune
**Grue sogn
**Grue Finnskog sogn
*I Våler kommune
**Våler sogn
**Gravberget sogn

## Prestegjeld
* Brandval *(inntil 1. april 1989)*
* Grue
* Hof
* Åsnes
* Våler
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser
Helgeland Skogselskap

**Helgeland skogselskap ** er en ideell organisasjon som har til formål å fremme forståelse for skogens mangesidige betyding.  Laget er tilknytta Det norske Skogselskap.

Helgeland Skogselskap ble stifta den 23. juni 1905, etter at Nordlands Amts Skoghusholdningsselskap var nedlagt året før.  Initiativtakerne var godseier Hans Coldevin på Dønnes og lensmann A. B. Hansen, kjøpmann Hans A. Meyer, skogforvalter Einar Nilsen og skogplatner Th. Scheflo, alle fra Mo i Rana.  Blant innbyderne til stiftingsmøtet var ellers bl. a. stortingsmennene Andreas Andersen Grimsø og Mikal Bjørnåli, og folkehøgskolelærer Odin Benum.

Helgeland skogselskap driver Alstahaug planteskole.

Helgeland skogselskap eier bl.a. eiendommene Østenbakken i Rana, Tuvneset ved Ømmervatnet i Vefsn, Lauvøya i Dønna og Finnkona i Leirfjord.

Laget har mottoet «Vi vil skogkle Helgeland».

## Referanser


## Kilder
* Arvid Sveli: *Skogbruk i Nord-Norge*. 1987 ISBN 82-90349-11-4
* Arvid Sveli: *Helgeland Skogselskap gjennom 75 år*. 1980.

## Eksterne lenker
* 
*
Apavatn

**Apavatn** er en innsjø i Árnessýsla sørvest på Island. Med et areal på 13 km² er den litt større enn Laugarvatn, som ligger like nord for Apavatn.

Apavatn er kjent for det gode fisket, særlig aure.

Vatnet er omtalt av Vera Henriksen i Sølvkorset - en egen sort fisk som gikk i vatnet, gjorde den som spiste dem veldig klok.

## Eksterne lenker
* Informasjon 
* Bilder
RS 40 «Frithjof Wiese»

**RS «Frithjof Wiese»** (RS 40) er en tidligere redningsskøyte som ble bygd for Redningsselskapet hos Skaalurens Skibsbyggeri i Rosendal i 1935. Dette var den tredje av i alt fjorten skøyter designet av Bjarne Aas.

Fartøyet er oppkalt etter grosserer Frithjof Wiese som hadde donert båten til Redningsselskapet.

Under andre verdenskrig ble «Frithjof Wiese» beslaglagt av den tyske okkupasjonsmakten og brukt som patruljebåt i norske farvann. Med unntak av denne perioden tjenestegjorde «Frithjof Wiese» for Redningsselskapet frem til 1967 da den ble solgt til privat kjøper. Idag er fartøyet i amerikansk eie, og har i løpet av 80- og 90-tallet gjennomgått omfattende restaurering.

## Eksterne lenker
* Hjemmeside for «Frithjof Wiese»
* RS 40 "Frithjof Wiese" Redningsselskapet
Holger Albrechtsen

**Holger Albrechtsen** (1906–1992) var en norsk hekkeløper som spesialiserte seg på 110 og 400 meter hekk.

Han vant bronsemedalje på 110 meter hekk og fjerdeplass ved 400 meter hekk ved EM i friidrett 1934. Han deltok aldri i andre internasjonale mesterskap som Olympiske leker. Han ble norsk mester på 110 meter hekk i 1934, 1936 og 1938 og på 400 meter hekk i 1934 og 1935.

Hans personlige rekord på 110 m hekk var 14,7 sekunder, oppnådd i juli 1933 på Bislett stadion. Ett år seinere, på samme bane, fikk han sin beste tid på 400 m hekk på 54,0 sekunder.

## Medaljer i norske mesterskap

## Referanser




## Eksterne lenker
*
Roy Smeck

**Roy Smeck** (født **Leroy Smeck**, 6. februar 1900, død 5. april 1994) var en musiker fra USA. Han var kjent for sitt mangfoldige musikalske talent på blant annet instrumenter som banjo, gitar, steel gitar og ukulele, som var hovedinstrumentet hans.

## Referanser


## Eksterne lenker
* 
* 
*
Hugo Goetz

**Hugo Louis Goetz** (1884–1972) var en amerikansk svømmer som deltok i de olympiske leker 1904 i St. Louis.

Goetz vant en olympisk sølvmedalje i svømming under OL 1904 i St. Louis. Han var med på det amerikanske laget *Chicago A. C.* som kom på andreplass på 4 x 50 yards fristil bak laget med svømmere fra *The New York Athletic Club*. De andre svømmerne på sølvlaget var David Hammond, William Tuttle og Raymond Thorne

## OL-medaljer
* 1904  St. Louis -  Sølv i svømming, 4 x 50 yards fristil (USA)

## Eksterne lenker
*
Marquard Schwartz

**Marquard J. Schwarz** (født 30. juli 1887, død 17. februar 1968) var en amerikansk svømmer som deltok i de olympiske leker 1904 i St. Louis.

Schwarz vant en olympisk bronsemedalje i svømming under OL 1904 i St. Louis. Han var med på det amerikanske laget *Missouri A. C. St. Louis* som kom på tredjeplass på 4 x 50 yards fristil bak to andre amerikanske lag. De andre svømmerne på bronselaget var Amedee Reyburn, Gwynne Evans og William Orthwein.

## OL-medaljer
* 1904  St. Louis -  Bronse  i svømming, 4 x 50 yards fristil (USA)

## Eksterne lenker
*
Lenexa

**Lenexa** er en by i de sentrale delene av Johnson County i den nordøstre delen av Kansas. Befolkningen ble anslått til 43&nbsp;434 i 2005. Den er den 4. største byen i fylket målt i antall innbyggere. Som en satellittby til Kansas City i Missouri er Lenexa en del av Kansas City Metropolitan Area. De omkransende byene er Shawnee på nordsiden, Overland Park på østsiden og Olathe i sør.

## Referanser


## Eksterne lenker
*
John Hein

**John C. Hein** (født 27. januar 1886, død 29. august 1963) var en amerikansk bryter som deltok i de olympiske leker 1904 i St. Louis. 

Hein vant en olympisk sølvmedalje i bryting under OL 1904 i St. Louis. Han kom på andreplass i den letteste vektklassen; lett fluevekt, bak sin landsmann Robert Curry. Det var fire deltakere i letteste vektklassen, alle fra USA.    

## OL-medaljer
*  1904  St. Louis -  Sølv bryting, lett fluevekt fristil  USA

## Eksterne lenker
*
Sabina Panzanini

**Sabina Panzanini** (født 16. februar 1972 i provinsen Bolzano) er en italiensk tidligere alpinist.

I junior-VM i alpint 1991 tok hun gull i storslalåm.

Hun deltok i verdenscupen fra 1991 til 2000, og fikk sin første pallplassering i desember 1992 i Steamboat Springs. I løpet av karrieren vant hun tre verdenscuprenn, samtlige i storslalåm.

Hun deltok to ganger i OL, samt i VM 1993, 1996, 1997 og 1999. Hun la opp som aktiv alpinist etter sesongen 1999/2000.

## Verdenscupseire

## Referanser


## Eksterne lenker
*
Verkebyll

En **verkebyll** eller en **abscess** er en avgrenset oppsamling av puss. En verkebyll kan oppstå i alle kroppsdeler, og er forårsaket av en infeksjon.

Verkebyller oppstår når kroppsvev blir infisert og når kroppen ikke klarer å hindre infeksjonen i å spre seg. Hvite blodceller (leukocytter) kommer til og samler seg i det infiserte området. Da blir det laget puss, som er sammensatt av væske, døde og levende hvite blodceller, dødt vev og bakterier eller andre fremmedlegemer. Hud-abscesser er synlige, røde, hovne og smertefulle. Verkebyller i andre kroppsdeler er ikke like lette å oppdage, noe som kan føre til komplikasjoner.

En lege bør undersøke verkebyllen for å fastslå om det kommer av et fremmed objekt som har kommet inn i kroppen. I så fall kan det være nødvendig med et kirurgisk inngrep for å fjerne det fremmede objektet. Det kan også være nødvendig å tømme verkebyllen for puss ved å stikke hull på den. Pasienten får ofte antibiotika i tillegg, for å hindre videre bakteriespredning.

## Se også
*Kvise
*Pilonidalcyste
*Svulst
Henry Jamison Handy

**Henry Jamison «Jam» Handy** (født 6. mars 1886, død 13. november 1983) var en amerikansk svømmer og vannpolospiller som deltok i de olympiske leker 1904 i St. Louis og 1924 i Paris.

Handy vant en olympisk bronsemedaljer i svømming under OL 1904 i St. Louis. Han kom på tredjeplass 440 yards bryst bak de tyske svømmerne Georg Zacharias og Walter Brack

Tjue år senere, under 1924 i Paris, var han med på det amerikanske vannpololaget som kom på tredjeplass.

## OL-medaljer
* 1904  St. Louis -  Bronse i svømming, 440 yards bryst

## Referanser


## Eksterne lenker
*
Gustav Thiefenthaler

**Gustav Gotthardt Thiefenthaler** (født 25. juli 1886 i Sveits, død 14. april 1942 St. Louis i Missouri) var en sveitsisk-amerikansk bryter som deltok i de olympiske leker 1904 i St. Louis. 

Thiefenthaler vant en olympisk bronsemedalje i bryting under OL 1904 i St. Louis. Han kom på tredjeplass i den letteste vektklassen, lett fluevekt, bak Robert Curry og John Hein fra USA. Det var fire deltakere i den letteste vektklassen.    

## OL-medaljer
*  1904  St. Louis -  Bronse bryting, lett fluevekt fristil  Sveits

## Eksterne lenker
*
GPIF

**GPIF** (Government Pension Investment Fund) er den japanske statens pensjonsinvesteringsfond. Fondet er verdens største pensjonsfond.

## GPIF
Ved utgangen av juni 2010 hadde GPIF en investeringsportefølje med en anslått markedsverdi på 116 802,7 milliarder yen (rundt 8 450 milliarder norske kroner). 71 % av dette var investert i japanske obligasjoner, 11 % i japanske aksjer, 8,0 % i internasjonale obligasjoner og 9,1 % i internasjonale aksjer. 17 % var plassert i obligasjoner i FILP (Japans fiskale investeringslåneprogram). Fondets japanske navn er 年金積立金管理運用独立行政法人 (ねんきんつみたてきんかんりうんようどくりつぎょうせいほうじん). Translitterert: Nen-kin tsumi-tate-kin kan-ri un-you doku-ritsu gyou-sei hou-jin. Fondet ser (pr. slutten av 2010) etter eksterne forvaltere som kan foreta investeringer i vekstmarkeder fra slutten av 2011.

## Referanser


## Eksterne lenker
* Government Pension Investment Fund: Offisiell hjemmeside

## I nyhetene
* 21. oktober 2010, Investment & Pension Asia: "Japan's GPIF looks for external emerging market managers." (på engelsk) av Nenkin Joho om å finne eksterne forvaltere for investeringer i vekstmarkeder.
* 25. februar 2011, Bloomberg: "Japan Pension Boosting Asset Sales to $48 Billion" (på engelsk) av Keiko Ujikane, Masaki Kondo og Tatsuo Ito om fondets salg av verdipapirer for å betale ut pensjoner til tidligere statsansatte i en aldrende befolkning.
* 26. februar 2011, Finansavisen lørdag, side 16: Av Thomas Hilmersen om at GPIF ikke lenger er en nettokjøper av japanske statsobligasjoner og de utfordringer dette kan by på for japanske myndigheter i form av lavere etterspørsel etter/høyere renter på statsobligasjoner.
Allylklorid

**Allylklorid** er organisk forbindelse med kjemisk formel CH2=CHCH2Cl. Denne fargeløse væsken er uløselig i vann men løselig i vanlige organiske løsningsmidler.  Det er et vanlig alkyleringsmiddel relevant for å fremstille legemiddel og pesticider. Det er også en komponent i enkelte termoset resiner. Den har en alkengruppe ved siden av, eller "allylisk til", en kloridgruppe.

## Sikkerhet
Allylklorid er giftig og antennelig.

## Referanser


## Eksterne lenker

* IARC Monograph *Allyl chloride.
Prairie Village

**Prairie Village** er en by i Johnson County i Kansas. Byen er en satellittby til Kansas City. Ifølge folketellingen i 2000 var befolkningen 22&nbsp;072 personer.

## Referanser


## Eksterne lenker
*
Tid i Russland

Det er elleve **[[tidssone]]r i [[Russland]]** fra UTC+2 til UTC+12. Ingen andre land i verden har flere.

Tidssonene er som følger:

De eneste av Russlands føderasjonssubjekter som omfatter mer enn en tidssone er Republikken Sakha, som er delt mellom tidssonene Jakutsk, Vladivostok og Magadan. I 2014 ble Magadantid (Moskva+8) avskaffet da Magadan oblast begynte bruke Vladivostoktid (Moskva+7). En del småbyer inkl Srednekolymsk brukte fortsatt Moskva+8, med nyt navn **Srednekolymsktid**. I 2016 ble Magadantid restituert.

## Sommertid
Det er ikke sommertid i Russland. Sommertid ble innført i Sovjetunionen i 1981. Ordningen ble avskaffet i 2011 ved at klokken ikke ble stilt tilbake om høsten. Normaltiden ble dermed forskjøvet én time frem. I oktober 2014 ble permanent sommertid avskaffet og alle klokker stilt én time tilbake.

## Se også
* Dekrettid

## Eksterne lenker
* 
* Kart over tidssoner i Russland
* Tidssoner i Russland
MT «Sirius Star»

**MT «Sirius Star»** er et tankskip under  liberisk flagg i VLCC-klassen, eid av Vela International Marine, et datterselskap til det saudiske oljeselskapet Saudi Aramco.

Fartøyet er 330 meter langt og kan laste 320&nbsp;000&nbsp;000 liter råolje. Det ble bygd av Daewoo Shipbuilding & Marine Engineering i Sør-Korea og ble sjøsatt den 28. mars 2008.

## Kapring i november 2008
Skipet fikk internasjonal oppmerksomhet da det fullastet og med et internasjonalt mannskap på 25 – de fleste fra Filippinene – ble kapret av somaliske pirater den 15. november 2008 og dermed ble det største skipet så langt som var blitt tatt av pirater. Den 20. november krevde piratene  25 millioner dollar innen ti dager som løsepenger. Om dette ikke ble oppfylt, sa Mohamed Said, en av piratene, at de «kom til å foreta tiltak som kan bli skjebnesvangre». Hva som var ment var uklart.

## Eksterne lenker
* 
*
Contra vim mortis non crescit herba in hortis

**Contra vim mortis non crescit herba in hortis** er et latinsk ordtak som betyr «det finnes ingen urt i hagen som er sterkere enn dødens makt». Ordtaket blir ofte tillagt kong Sigismund III av Polen. Han skal ha sagt dette på sitt dødsleie.

Ordtaket kan forstås som en bekjennelse av dødens uunngåelighet, og der man finner uttrykket brukt i dag, er gjerne innen kretser som jobber med kroppens aldringsprosesser.

## Referanser
IMI-Kirken

**IMI-kirken** er en karismatisk kristen menighet i Stavanger. Den bygger på et evangelisk-luthersk trosgrunnlag.

IMI-kirken er tilsluttet Normisjon og Den norske kirke. IMI-kirken har ingen plass i Den norske kirkes formelle strukturer, men kirkelige handlinger, som dåp, nattverd, vigsel og gravferd, skjer i samforståelse med Den norske kirke.

Menigheten ble grunnlagt i 1876 som Stavanger indremisjon. Da menigheten flyttet inn i et nytt forsamlingshus på Tjensvoll i 2001, begynte den å bruke navnet IMI-kirken. «IMI» er en sammentrekning av «indremisjonen».

IMI-kirken i Stavanger har også stått bak menighetsetableringer i Tananger, Sandnes, Arendal og Oslo.

IMI-kirken driver, sammen med Normisjon, Acta bibelskole i Stavanger, barne- og ungdomsarbeid, ungdomskonferansen Impuls med musikk som et viktig element, og høyskolestudier i teologi i samarbeid med HLT.

Menigheten har også internasjonal virksomhet med forkynnelse og humanitært arbeid i flere verdensdeler.

## Referanser


## Eksterne lenker
*
Pecos (elv)

**Pecos** er ei elv i New Mexico og Texas i USA. Den begynner ved småbyen Pecos i New Mexico, og er 1490&nbsp;kilometer lang. Den renner gjennom den østlige delen av delstaten og videre inn i det vestlige Texas, før den munner ut i Rio Grande nær Del Rio. Elva drenerer et nedbørfelt på rundt 115&nbsp;000&nbsp;km².

Elva er i New Mexico oppdemt ved Avalon og McMillan. Demningene ble bygget for å irrigere rundt 10&nbsp;000&nbsp;ha, som en del av et prosjekt startet i 1906. I Texas er elva oppdemt ved Red Bluff-demningen som danner Red Bluff-reservoaret. Den delen av reservoaret som strekker seg inn i New Mexico utgjør det laveste punktet i den delstaten. New Mexico og Texas hadde tidligere en strid om vannrettighetene til elva, som ble avgjort av den føderale regjeringen i 1949.

Elva spilte en stor rolle under spanjolenes utforskning av Texas.

I siste halvdel av 1800-tallet var «vest for Pecos» en henvisning til det barske grenselandet i Det ville vesten. Området vest for Pecos er i delstaten Texas' vedkommende en egen geografisk region, Trans-Pecos. I mer utvidet forstand benyttes Trans-Pecos om hele området mellom Pecos og Rio Grande, også det område som er inne i New Mexico.

Deler av elva ble 6. juni 1990 fredet som «National Wild and Scenic River».

## Referanser


## Eksterne lenker
*
Hays

**Hays** er en by i Ellis County i Kansas, nær krysset mellom Interstate 70 og U.S. Highway 183. Ifølge folketellingen for 2010 hadde byen en befolkning på 20 510. Byen er fylkessete for Ellis County.

I Hays ligger Fort Hays State University. Hays Larks holder også til i Hays. Hays Larks var vinnere av Jayhawk Collegiate League i mesteparten av 1900-tallet.

Byens hovedavis er The Hays Daily News som kommer ut seks dager i uka.

## Referanser


## Eksterne lenker
*
Junction City

**Junction City** er navnet på flere steder i USA og andre steder:

## USA
*Junction City (Arkansas)
*Junction City (California)
*Junction City (Georgia)
*Junction City (Illinois)
*Junction City (Kansas)
*Junction City (Kentucky)
*Junction City (Louisiana)
*Junction City (Missouri)
*Junction City (Ohio)
*Junction City (Oregon)
*Junction City (Washington)
*Junction City (Wisconsin)

## Andre steder
*Operation Junction City &ndash; en større trefning under Vietnamkrigen
*FOB Junction City &ndash; en U.S. forward operating base i Ramadi i Iraq
UTC+11.00

**UTC+11.00** er et belte av tidssoner som ligger elleve timer før standardtiden UTC. I 2008 omfattet UTC+11.00 følgende områder:

## Som standard tid (hele året)
****'
**Delstaten [[Pohnpei]]
**Delstaten [[Kosrae]]
****'
****'
****'

## Nordlige halvkule - Som standard tid (vinter)
****'  ([[Magadantid]]) 
**[[Kurilene]]
**[[Magadan oblast]]
**[[Republikken Sakha]] (østlige del)

== Nordlige halvkule - Som sommertid ==
****'  (Vladivostoktid) 
**Primorskij kraj  (inkludert Vladivostok)
**Øya Sakhalin
**Khabarovsk kraj
**Republikken Sakha (sentrale del, inkl. Ny-Sibirøyene)

## Sørlige halvkule - Som sommertid
***** (AEDT &ndash; Australian Eastern Daylight Time)
**Australian Capital Territory
**New South Wales
**Tasmania
**Victoria

## Se også
*Tid i Russland
*Tid i Australia

## Eksterne lenker
* Time Genie: Byer i UTC+11:00 (engelsk)
MT «Stena Arctica»

**MT «Stena Arctica»** er verdens største (2008) oljetanker klassifisert for islagte farvann. Skipet klarer for egen kraft å ta seg gjennom is som er opp til en meters tykkelse. Fartøyet er også det største i den finske handelsflåte og eies av rederiet Stena Bulk. Fartøyet ble bygd i Sør-Korea av Hyundai Heavy Industries.

Fartøyet er først og fremst tiltenkt oljetransport fra russiske Østersjøhavner.

MS «Stena Arctica» ble døpt ved Amerikaskjulet i Göteborg den 27. januar 2006 og ble med dette det største fartøy som noensinne hadde besøkt Göteborgs havn.

## Kilder
*Största fartygsdopet på 40 år!  artikkel i NyTekniks nettutgave

## Eksterne lenker
* 
* 
*  Stena Bulks hjemmeside
Hutchinson

**Hutchinson** er den største byen og fylkessete i Reno County i Kansas,  nordvest for Wichita, langs Arkansas River. Ved folketellingen i 2010 hadde byen 42 080 innbyggere.

Hver september holdes Kansas State Fair i byen, og i mars avholdes National Junior College Athletic Association (NJCAA) Basketball turneringen i byen. Byen er også hjem for romfartsmuseet, Kansas Cosmosphere and Space Center, som ligger like ved forlystelsesplassen/markedsplassen.

## Referanser


## Eksterne lenker
*
You Can Leave Your Hat On

«**You Can Leave Your Hat On**» er en sang skrevet av Randy Newman. Sangen finner du på Joe Cockers album «Cocker» hvor den først ble utgitt. Andre sangere har senere sunget den, blant andre Etta James.
Lifehouse

**Lifehouse** er et amerikansk, alternativt rockeband dannet i 1999. De mest kjente sagene er *You and Me*, *First Time* og *Whatever it takes*. Bandet består av Jason Wade (vokalist, gitarist), Rick Woolstenhulme Jr. (trommeslager), Bryce Soderberg (bassist) og Ben Carey (gitarist).

## Eksterne lenker
* 
* 
* 
*
Hound Dog

**«Hound Dog»** er en av de største hit-låtene med rock and roll-sangeren Elvis Presley. Sangen er skrevet av Jerry Leiber og Mike Stoller og produsert av Steve Sholes. Sangen ble første gang innspilt av Big Mama Thornton 13. august 1952 i blues-versjon, og singelen ble utgitt i mars 1953. I løpet av 1953 ble det spilt inn flere country-versjoner av sangen. Den mest kjente versjonen av Elvis ble spilt inn 2. juli 1956 i New York, og singelen kom ut på RCA i USA 13. juli 1956. 

## Andre versjoner (i utvalg)
*Svenske Jerry Williams and The Violents. Utgitt på EP-platen Sonet SXP-4053 i 1963.

## Referanser
España Cañí

**«España Cañí»** er en sang oftest fremført av Boston Pops Orchestra. Den inneholder den mest vanlige takten å danse paso doble til. Sangen blir på engelsk kalt «Spanish Gipsy Dance».

## Eksterne lenker
*
Junction City (Kansas)

**Junction City** er en by i Geary County i Kansas. Ved folketellingen i 2010 hadde byen 23 353 innbyggere. Byen er fylkessete for Geary County. U.S. Army basen Fort Riley ligger i nærheten.

## Referanser


## Eksterne lenker
*
Andreas Ertl

**Andreas Ertl** (født 30. september 1975) er en tysk tidligere alpinist. Han konkurrerte hovedsakelig i storslalåm og Super-G.

Han debuterte i verdenscupen 20. februar 1995 i japanske Furano ved å bli nummer 27. Hans beste plassering i verdenscupen var en 11.-plass i storslalåm fra Alta Badia i desember 2002.

Karrierens største triumf oppnådde han under verdensmesterskapet 2005 i Bormio, der han sammen med søsteren Martina, Florian Eckert, Hilde Gerg, Monika Bergmann-Schmuderer og Felix Neureuther ble verdensmester i lagøvelsen.

Andreas Ertl greide ikke å kvalifisere seg til OL 2006, og bestemte seg deretter for å legge opp.

## Referanser


## Eksterne lenker
*
Meryemana

**Meryemana** er det tyrkiske navnet (sammen med **Meryem Ana Evi** – «Mor Marias hus») er en kristen og muslimsk helligdom på fjellet Koressos i utkanten av Efesus i Tyrkia. (7 km fra Selçuk).

Jomfru Maria skal ha blitt tatt med til dette stenhuset av evangelisten Johannes og skal ha bodd der fram til hun ble opptatt i himmelen.

Selv om huset ikke er offisielt anerkjent av Den katolske kirke som en helligdom, er det blitt besøkt av både pave Paul VI i 1967, pave Johannes Paul II i 1979 og pave Benedikt XVI i 2006.

I islam, er Maryam (arabisk for Maria) blant de få som er nevnt med navn (og eneste kvinne) i Koranen (og flere ganger enn i Det nye testamentet) som moren til en av de fremste profetene Isa (Jesus).
## Eksterne lenker
*
EM i friidrett 1938 – Høydehopp kvinner

Øvelsen **Høydehopp kvinner** ved EM i friidrett 1938 ble arrangert i Wien, Østerrike 18. september 1938. 
__TOC__
## Finalen

## Referanser
Rudolph Matt

**Rudolph «Rudi» Matt** (1909–1993) var en østerriksk alpinist og filmskuespiller.

Under VM 1936 i Innsbruck vant han gull i slalåm foran landsmannen Eberhart Kneissl og sveitsiske Rudolf Rominger. I samme mesterskap ble han nummer 6 i utfor og nummer 4 i kombinasjonen. Under VM 1939 i Engelberg ble han nummer 4 i slalåm.

Rudi Matt var en populær skuespiller, og medvirket i flere skifilmer. I storfilmen *Der Weiße Rauch – Neue Wunder des Schneeschuhs* fra 1931 spilte han bl.a. sammen med Leni Riefenstahl, Hannes Schneider og Gustav «Guzzi» Lantschner.

## Referanser


## Eksterne lenker
* 
*
Allyl

**Allyl** gruppe er alken hydrokarbon gruppe med formelen H2C=CH-CH2-.  Den består av en vinyl gruppe, CH2=CH-, bundet til en metylen -CH2.  For eksempel har allylalkohol strukturen H2C=CH-CH2OH.  Forbindelser som inneholder allylgruppen, kalles ofte **allylisk**.

Allylkarboner er sp³ hybridisert; vinylkarboner er sp² hybridisert.

The site of the saturated arbonatomet, hvor vinylgruppen attaches, kalles **allylposisjon**.  En gruppe, slik som -OH, bundet i en allylisk posisjon kalles også ofte **allylisk**. Eksempler på enkle allylforbindelser er allylklorid og allylalkohol.

Substituerte versjoner av det over nevnte, slik som *trans*-but-2-en-1-yl eller *krotyl* gruppe (CH3CH=CH-CH2-) kan også kalles allylgrupper.

Allyliske metylengrupper er svært reaktive som f. eks. allylisk oksidasjon, enereaksjon og Trost asymmetrisk allylisk alkylering.

## Se også

* Nalon
* Dimetylallylpyrofosfat
* Allylisk omorganisering
* Allylalkohol
* Diallyllysergamid
* Propylen
* Isopren
* Terpen

## Litteratur

* 
* 
* 
* 
*
Gustave Bauer

**Gustave George Bauer** (født 3. april 1884 i Newark i New Jersey, død 1947) var en amerikansk bryter som deltok i de olympiske leker 1904 i St. Louis.

Bauer vant en olympisk sølvmedalje i bryting fri stil under OL 1904 i St. Louis. Han kom på andreplass i den nest letteste vektklassen, fluevekt, bak landsmannen George Mehnert. Det var tre deltakere i vektklassen, alle fra USA.         

## OL-medaljer
*  1904  St. Louis -  Sølv bryting, fluevekt fristil  USA

## Eksterne lenker
*
Lecce

**Lecce** (griko: *Luppìu*, gresk:* Alission*) er en historisk by i Sør-Italia, hovedstad i Provinsen Lecce og en av de viktigste byene i Puglia.  Byen ble grunnlagt 200 år f.kr. og er kjent for sine barokkmonumenter.

## Sport
Serie A-klubben US Lecce spiller sine hjemmekamper på Stadio Via Del Mare.

## Kjente innbyggere
* Franco Causio
* Marco Materazzi
*Antonio Conte
*Sabatino De Ursis
*Antonio Verrio
*Tito Schipa
*Cloe Elmo
*Quintus Ennius

## Bilder

Fil:Lecce from the air.jpg|Luftfoto over Lecce
Fil:Lecce-street.jpg|
Fil:Lecce01.jpg|


Fil:Santa croce.jpg|Santa Croce
Fil:Lecce Anfiteatro 2003.jpg|Romersk amfi theater
Fil:Lecce cathedral court.jpg|Duomo di Lecce


## Søsterbyer
*  Murcia, Spania
*  Skopje, Nord-Makedonia
*  Ostrów Wielkopolski, Polen
*  Melbourne, Australia
*  Palermo, Italia
*  Valladolid, Spania
*  Verona, Italia

## Referanser


## Eksterne lenker
* 
* Reiseguide
Louis Strebler

**Louis Bernard Strebler** (født 2. februar 1881, død 31. desember 1962) var en amerikansk bryter som deltok i de olympiske leker 1904 i St. Louis.

Louis Strebler vant en olympisk bronsemedalje i bryting fri stil under OL 1904 i St. Louis. Han kom på tredjeplass i den tredje letteste vektklassen, bantamvekt, bak sine landsmenn Isidor Niflot og August Wester. Det var sju deltakere i vektklassen, alle fra USA.         

## OL-medaljer
*  1904  St. Louis -  Bronse bryting, bantamvekt fristil  USA

## Eksterne lenker
*
Sluk (fiskeredskap)

En **sluk** er et kunstig fiskeagn som i hovedsak blir fisket ved hjelp av stang og snelle, eller trukket etter en båt. Den er som oftest laget av metall, men etter hvert også av forskjellige komposittmaterialer. Sluken er normalt utstyrt med en eller flere treblekroker, og slukens gange i vannet skal immitere en syk eller skadet mindre fisk, noe som virker tiltrekkende eller irriterende på rovfisk.

Fiskesluker komponeres i dag i et utall størrelser, farger og former, men kan fortsatt i hovedsak deles i to hovedformer; *skjesluker* som stanses ut av tynne metallplater og *sildesluker* som er støpt i former, eller formet av tykkere metalldeler. Det finnes en mengde varianter mellom og utenfor disse to hovedformene, bl.a. wobbler- og spinner-lignende utgaver.

Valg av sluk (og presentasjon av denne for fisken) bestemmes i hovedsak av fiskerens erfaringer og hva slags fisk man ønsker å fange, samt strøm- og bunnforhold på fiskeplassen. Tradisjoner og mer eller mindre «vitenskapelige» spekulasjoner rundt vær, vannfarge, vanntemperatur, årstid osv. kan også innvirke på slukvalget.
EM i friidrett 1938 – Kulestøt kvinner

**[[Kulestøt]] damer** ble arrangert ved EM i friidrett 1938 på Praterstadion i Wien i Østerrike den 17. september.
__NOTOC__
## Medaljevinnere

## Resultater
### Finale
Øvelsen ble avholdt den 17. september.

## Deltakelse

* (1)
* (3)
* (1)
* (1)
* (1)
* (2)
* (1)
* (2)

## Referanser
Charles Clapper

**Charles Ellis Clapper** (født 20. desember 1875 i Memphis i Missouri, død 14. september 1937 i Chicago i Illinois) var en amerikansk bryter som deltok i de olympiske leker 1904 i St. Louis.

Clapper vant en olympisk bronsemedalje i bryting fri stil under OL 1904 i St. Louis. Han kom på tredjeplass i vektklassen fjærvekt, bak sine landsmenn Benjamin Bradshaw og Theodore McLear. Det var ni deltakere i vektklassen, alle fra USA.         

## OL-medaljer
*  1904  St. Louis -  Bronse bryting, fjærvekt fristil  USA

## Eksterne lenker
*
Alkyl

**Alkylgrupper**  er funksjonelle grupper som består av karbonatomer og hydrogenatomer. Formelen for en alkylgruppe fås gjennom å ta bort et hydrogenatom fra formelen for en alkan. Navngivningen følger på motsvarende vis alkanene, med endelsen -an erstattet med -yl. Den alkylgruppe som motsvarer hydrokarbonet metan, CH4, er dermed metylgruppen, CH3-.

Eksempel er alkyl-benzen, alkyl-naften, alkyl-amin, alkyl-nitril, metylkvikksølv, med mer.

Kjemisk reaktive molekyler kan reagere med en alkylkjede. Reaksjonen kalles alkylering. Et eksempel er alkylering av reaktive olefiner (alkener) med parafiner (alkaner). Da fås teknisk alkylatbensin, en ren og ikke-giftig besinsort. Teknisk alkylatbensin skal dog ikke forveksles med varemerket "Alkylatbensin", som inneholder teknisk alkylatbensin, men også andre rene tekniske bensinsorter samt butaner.

## Litteratur

* 
* 
* 
* 
*
Albert Zirkel

**Albert Conrad Zirkel** (født 23. oktober 1885 i Newark New Jersey, død 1945) var en amerikansk bryter som deltok i de olympiske leker 1904 i St. Louis.

Zirkel vant en olympisk bronsemedalje i bryting fri stil under OL 1904 i St. Louis. Han kom på tredjeplass i tredje tyngste vektklassen, lettvekt, bak sine landsmenn Otto Roehm og Rudolph Tesing. Det var ti deltakere i vektklassen, alle fra USA.     

## OL-medaljer
*  1904  St. Louis -  Bronse bryting, lettvekt fristil  USA

## Eksterne lenker
*
Music of the Sun

***Music of the Sun*** er debutalbumet til sangerinnen Rihanna og ble gitt ut i 2005.

Rihanna samarbeidet med flere produsenter under albumproduksjonen, blant annet med Evan Rogers, Carl Sturken, Stargate og Poke & Tone. Albumet kom på 10.-plass på Billboard 200, og solgte 69&nbsp;000 eksemplarer den første uken. Til i dag har over 2 millioner eksemplarer av *Music of the Sun* blitt solgt. Albumet solgte til gullplate i USA (500&nbsp;000 eksemplarer).

## Sporliste

;Bonusspor

## Kilder
* 

## Eksterne lenker
*
Jens Bugge

:*Se også [[Jens Andreas Hjort Bugge]]

*'Jens Bugge*' (født [[10. mai]] [[1930]] i [[Oslo]], død [[9. november]] [[2014]]) var en norsk jurist og høyesterettsdommer.

== Juridisk løpebane ==
I starten av sin karriere var Bugge [[dommerfullmektig]] i [[Lyngen]] sorenskriverembede og ble senere [[høyesterettsadvokat]] og deretter dommer. Han var dommer i [[Norges Høyesterett]] fra 1982 til 2000.

Han var leder for [[Kontrollutvalget for overvåknings- og sikkerhetstjenesten]] fra 1984 til 1988.

== Annet ==
Bugge var medlem av styret i [[Den Norske Turistforening]] fra 1969, og styreleder i foreningen fra 1975 til 1980.

== Familie ==
Jens Bugge var oldebarn av biskop [[Frederik Wilhelm Bugge]].

== Kilder ==
*Artikkel om Olav Breck i *Hvem er Hvem? 1984'' side 76
Bole internasjonale lufthavn

**Addis Abeba-Bole internasjonale lufthavn**  er en flyplass på Bole utenfor den etiopiske hovedstaden Addis Abeba. Det er en av Afrikas største flyplasser etter OR Tambo internasjonale lufthavn, Kairo internasjonale lufthavn, Cape Town internasjonale lufthavn og Sharm el-Sheikh internasjonale lufthavn. Flyplassen ligger på Bole, 18 km øst for Addis Abeba sentrum og 65 km nord for Debra Ziet.

## Fasiliteter
*30 butikker
*18 restauranter
*1 hotell
*2 banker

## Terminaler, flyselskaper og destinasjoner
### Terminal 1 Internasjonal

*British Airways (London-Heathrow)
*Djibouti Airlines (Djibouti)
*EgyptAir (Kairo)
*Emirates (Dubai-International)
*KLM (Amsterdam)
*Lufthansa (Frankfurt)
*Saudi Arabian Airlines (Jeddah)
*Sudan Airways (Khartoum)
*TAAG Angola Airlines (Luanda)
*Turkish Airlines (Istanbul)
*Yemenia (Sana'a)

### Terminal 2 Internasjonal
*Ethiopian Airlines (Abidjan, Accra, Arba Minch, Asosa, Axum, Awasa, Bahir Dar, Bamako, Bangkok-Suvarnabhumi, Beica, Beijing-Capital, Beirut, Brazzaville, Brussel, Bujumbura, Cape Town, Dakar, Dar-es-Salaam, Delhi, Dembidolo, Dessie, Djibouti, Dire Dawa, Douala, Dubai-International, Entebbe, Frankfurt, Gambela, Gode, Gore, Guangzhou, Harare, Hong Kong, Johannesburg, Kabri Dar, Khartoum, Kigali, Kilimanjaro, Kinshasa, Lagos, Libreville, Lilongwe, London-Heathrow, Luanda, Lusaka, Mekane Selam, Mombasa, Mumbai, Nairobi, New York-Newark, N'Djamena, Oslo-Gardermoen, Paris-Charles de Gaulle, Roma-Fiumicino, Stockholm-Arlanda, Tel Aviv-Ben Gurion, Tippi, Washington-Dulles, Zanzibar)
*Kenya Airways (Nairobi)
*South African Airways (Johannesburg)
EM i friidrett 1938 – Diskoskast kvinner

**[[Diskoskast]] damer** ved EM i friidrett 1938 ble arrangert på Praterstadion i Wien, Østerrike den 18. september 1938.
__NOTOC__
## Medaljevinnere

## Mesterskapsrekord
Dette var første gang øvelsen ble avholdt og rekorden etter mesterskapet var:

## Resultater

### Finale

## Deltakelse

* (3)
* (1)
* (1)
* (1)
* (1)
* (2)
* (2)

## Referanser
Azoforbindelse

**Azoforbindelser** er forbindelser som inneholder funksjonell gruppe R-N=N-R', der R og R' kan være enten aryl eller alkyl. N=N gruppen kalles en azogruppe, selv om utgangsforbindelsen, HNNH, heter diimide.  De mer stabile derivatene inneholder to arylgrupper.  Navnet azo kommer fra *azot,* (fransk: nitrogen) som kommer fra gresk *a* (ikke) + *zoe* (å leve).

## Azofargestoff
**Azofargestoffer** (tjærefarvestoffer) anvendes i sukkertøy og brus.

I EU er 11 azofarvestoffer tillatte:
*Tartrazin E102
*Sunset Yellow FCF E110
*Azorubin E122
*Amaranth E123
*Ponceau 4R E124
*Red 2G E128
*Allura Red AC E129
*Black PN E151
*Brown FK E154
*Brown HT E155
*Rubinpigment E180

De er alle mistenkte for å være årsak til allergilignende symptomer som høyfeber, nældefeber, diarré og astma. Tartrazin, Sunset Yellow, Azorubin og Ponceau 4R kan enn videre medføre hyperaktivitet hos barn.

Azo-farvestoffer i sukkertøy og leskedrikk kan gjøre ellers helt friske barn til ADHD-pasienter (også kalt DAMP-barn). 

## Referanser
Russell van Horn

**William Russell van Horn** (født 30. juli 1885 i Pennsylvania, død mars 1970 i Wickenburg i Arizona) var en amerikansk bokser som deltok i de olympiske leker 1904 i St. Louis. 
 
Van Horn vant en olympisk bronsemedalje i boksing under OL 1904 i St. Louis. han kom på tredjeplass i vektklassen lettvekt bak sine landsmenn Harry Spanger og Jack Egan. Det var åtte deltakere i klassen, alle fra USA.  
 
I november 1905 ble sølvvinneren Jack Egan diskvalifisert av AAU på grunn av at han bokset under falskt navn, han het egentlig Frank Joseph Floyd. Dette førte til at van Horn ble sølvmedaljevinner og Peter Sturholdt som kom på fjerdeplass fikk bronse.

## OL-medaljer
* 1904  St. Louis -  Sølv i  boksing, lettvekt

## Referanser


## Eksterne lenker
*
Islams syn på Maria

**Islams syn på Maria** (arabisk: مريم «Maryam»), Jesu mor, er feiret som en rettferdig kvinne. Hun er mer omtalt i Koranen enn i Det nye testamentet og er en eneste kvinnen som er nevnt med navn i Koranen. Hennes rolle er viktig da sønnen Isa (Jesus) blir ansett som en av de viktigste av Islams profeter.

Ifølge Koranen ble Jesus født på en mirakuløs måte ved Guds vilje, uten en far. Hans mor blir ansett som en ren og respektfull kvinne. Koranen slår fast at Jesus var et resultat av jomfrufødsel, men at verken Jesus eller hans mor er guddommelige.

Koranens nittende sura er oppkalt etter henne, og omhandler til en viss grad hennes liv. Av alle Koranens 114 sura, er hun blant bare åtte personer som har fått en sura oppkalt etter seg. I islam, blir hun ofte referert til som *Maryam, Umm Isa* (Maria, Jesu Mor). For muslimer blir hun et symbol på hengivenhet til Gud og pietet.

## Referanser
If It’s Lovin’ That You Want

**«If It’s Lovin' that You Want»** er en sang av artisten Rihanna fra debutalbumet hennes *[[Music of the Sun]]* (2005). Den ble skrevet av Samuel Barnes, Scott Larock, Makeba Riddick, Jean-Claude Oliver, Lawrence Parker, og produsert av Poke & Tone. Singelen ble utgitt 13. september 2005 som den andre og siste singelen fra albumet. «If It’s Lovin' that You Want» er en pop og R&B-sang, og teksten handler i utgangspunktet om å fortelle en fyr: «'If It’s Lovin' that You Want' (hvis det er kjærlighet du vil ha), bør du gjøre meg til din jente fordi jeg har det du trenger».

Sangen fikk blandet kritikk fra musikk-kritikere, hvorav mange roste og kritiserte Rihannas vokale prestasjoner; dens sammensetning ble også komplimentert. «If It’s Lovin' that You Want» oppnådde moderat suksess rundt om i verden, og nådde topp førti i noen europeiske land, mens nådde topp ti i Australia, Irland og New Zealand. I USA klarte ikke sangen å matche den kommersielle suksessen til Rihannas forrige singel, «Pon de Replay», med 36.-plass på Billboard Hot 100-lista. Men den klarte å nå nummer ni på Pop Songs-lista. 

Sangens musikkvideo, var regissert av Marcus Raboy, den ble filmet på en strand i California, og sangeren nyter ulike aktiviteter, som for eksempel dans og kjøring av vannscooter med vennene sine.

## Listeplasseringer
Pon de Replay

"Pon de Replay" er debutsingelen av den barbadiske plateartisten Rihanna, fra debut studioalbumet hennes Music of the Sun (2005). Den ble skrevet og produsert av Vada Nobles, Alisha ”M’Jestie” Brooks, Carl Stürken og Evan Rogers. Sangen ble utgitt den 24. mai 2005 som den første singelen fra albumet. Før hun signerte en seks albums platekontrakt med Def Jam Recordings, var "Pon de Replay" en av tre sanger som ble spilt inn for demoen hennes som ble sendt til plateselskaper. Sangen er en dansepop og R&B-sang. Teksten kretser rundt Rihanna som spør en DJ om å skru opp volumet av favorittsangene hennes. Navnet betyr "spill det igjen" i Bajan Creole, en av Barbados' to offisielle språk.

"Pon de Replay" fikk positiv kritikk fra musikk-kritikere, som lovpriste sangen sammensetning og dens valg som sangerens debutsingel. Sangen ble en kommersiell suksess, den toppet hit-lista i New Zealand og på den amerikanske Billboard Hot Dance Club Songs. Den nådde også nummer to på både den amerikanske Billboard Hot 100 lista og UK Singles Chart, mens kom topp fem plasseringer i åtte andre land, inkludert Østerrike, Belgia, Danmark og Sveits. Den ble sertifisert to ganger platina av Recording Industry Association of America som betyr at sangen har solgt to millioner eksemplarer i USA. Sangens musikkvideo ble regissert av Little X. I musikkvideoen er Rihanna i en klubb med vennene sine, som ber DJ-en på klubben om å spille favorittsangen sin gjentatte ganger.

## Listeplasseringer